དུས་རབས་བཅུ་གཅིག་པའི་ཡར་སྔོན་གྱི་སྐུ་ཐང་མང་ཤོས་ལ་དབུ་རྒྱན་རིགས་ལྔ་ཅན་མེད།དབུ་རྒྱན་གསུམ་པ་ཡིན།རྒྱལ་ལུགས་ཀྱི་སྐུ་བརྙན་ལ་མགུལ་རྒྱན་ཡོད།རྣམ་སྣང་གི་སྐུ་ཡིན་ཡང་མགུལ་རྒྱན་ཡོད།མུ་ཏིག་གི་ཕྲེང་ཞགས་ལྟ་བུ་དང་།གཟི་ཞགས་དང་།བྱུ་རུའི་ཕྲེང་བ་སོགས་ཡོད།ཧ་ལམ་ཞིག་གོང་ཁ་གཡོན་ཕྱོགས་སུ་འཁོར་བ་འབའ་ཞིག་ལས་དེང་སང་ནང་བཞིན་གཡས་ཕྱོགས་སུ་འཁོར་བ་ཧ་ཅང་ཉུང་།བཙན་པོའི་ཆ་ལུགས་ལྟར་སྐྲ་སླས་མ་གཉིས་མདུན་ལ་བཞག་ཡོད།གོང་བའི་ཁ་ཡངས་ཤིང་ནང་འབྱར་ཅན་ཡིན།དབྱར་ཁར་ཐེར་མ་དང་ཟ་འོག་གི་རིགས་གྱོན་ཞིང་།དགུན་ཁར་ཚར་རྩག་དང་སློག་གོས་མནབས་པ་ཤོས་ཆེ།གྲ་ཐང་གི་ལྡེབས་རིས་དང་རྒྱལ་ལུགས་ཀྱི་རྣམ་སྣང་དག་ལ་རྐང་འབོབ་དང་ཞབས་ལྷམ་མནབས་ཡོད་པ་སོགས་ཅི་རིགས་འདུག